32003D0565
L 192/40
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕШЕНИЕ НА КОМИСИЯТА
от 25 юли 2003 година
относно удължаване на срока по член 8, параграф 2 от Директива 91/414/ЕИО на Съвета
(нотифицирано под номер С(2003) 2692)
(текст от значение за ЕИП)
(2003/565/ЕО)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Директива 91/414/ЕИО на Съвета от 15 юли 1991 г. относно пускането на пазара на продукти за растителна защита (1), последно изменена с Директива 2003/68/EО на Комисията (2), и по-специално член 8, параграф 2, трета алинея от нея,
като има предвид, че:
(1)
Член 8, параграф 2 от Директива 91/414/ЕИО предвижда в рамките на период от 12 години след нотификацията за тази директива, държавите-членки да могат да разрешат пускането на пазара на продукти за растителна защита, които съдържат активни вещества, които не са включени в списъка на приложение I към посочената директива, и които вече се предлагат на пазара две години след датата на нотификацията, докато тези вещества са постепенно изследвани в рамките на работна програма.
(2)
Регламент (ЕО) № 1112/2002 на Комисията (3) установява подробни правила за прилагането на четвъртия етап от работната програма по член 8, параграф 2 от Директива 91/414/ЕИО. Тази програма все още продължава да се изпълнява и досега не бе възможно да се приключи с процеса на вземане на решение относно определени активни вещества.
(3)
На 26 юли 2001 г. (4) Комисията представи своя доклад за напредък. Заключенията от него са, че напредъкът не отговаря на първоначалните очаквания и поради тази причина крайният срок за тези активни вещества, за които промишлеността е поела ангажимент за изготвянето на необходими допълнителни досиета в рамките на определения период от време, следва да бъде удължен.
(4)
За тези активни вещества, предвиденият в член 8, параграф 2 от Директива 91/414/ЕО период от време следва да бъде удължен, за да позволи предоставянето на досиетата и тяхната оценка.
(5)
Това удължаване на срока не засяга възможността отделни активни вещества да бъдат включени или не в приложение I към Директива 91/414/ЕО, както е предвидено в член 8, параграф 2, четвърта алинея от посочената директива.
(6)
Мерките, предвидени в настоящото решение, са в съответствие със становището на Постоянния комитет по хранителната верига и здравето на животните,
ПРИЕ НАСТОЯЩОТО РЕШЕНИЕ:
Член 1
Периодът от 12 години, предвиден в член 8, параграф 2 от Директива 91/414/ЕИО, се удължава до 31 декември 2008 г. за активните вещества, изброени в приложението към настоящото решение.
Член 2
Адресати на настоящото решение са държавите-членки.
Съставено в Брюксел на 25 юли 2003 година.